[pic] | KOMISIJA EVROPSKIH SKUPNOSTI |

Bruselj, 6.6.2006

SEC(2006) 687 konč.

Osnutek

SKLEP ŠT. X/2006 SKUPNEGA ODBORA ES-DANSKA/FERSKI OTOKI

o spremembi preglednic I in II iz Priloge k Protokolu 1 Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani

- Osnutek skupnega stališča Skupnosti - (predložen s strani Komisije)

OBRAZLOŽITVENI MEMORANDUM

Tarifna obravnava in režimi, ki se uporabljajo za nekatere ribe in ribiške proizvode s poreklom s Ferskih otokov, sproščene v prosti promet Skupnosti, so opredeljeni v Protokolu 1 Sporazuma med Evropsko skupnostjo na eni strani ter vlado Danske in lokalno vlado Ferskih otokov[1] na drugi strani.

V skladu s Protokolom 1 je Skupnost dodelila tarifne koncesije za pripravljene ali konzervirane kozice in škampe s poreklom s Ferskih otokov, tj. tarifno kvoto v višini 3 000 ton. Vendar pa v Protokolu 1 ni tarifne koncesije za uvoz zamrznjene vahnje s poreklom s Ferskih otokov.

Člen 36 zgoraj omenjenega sporazuma določa, da bo Skupnost na zahtevo Ferskih otokov preučila možnost boljšega dostopa za določene proizvode.

Ferski otoki so zahtevali, da se kvota za kozice in škampe poveča s 3 000 na 6 000 ton. Zahtevali so tudi, da se zamrznjena vahnja s poreklom s Ferskih otokov doda na seznam ribiških proizvodov iz Protokola 1, ki jih je v Skupnost možno uvoziti brez dajatev.

Komisija meni, da je sprejetje obeh zahtevkov upravičeno glede na tarifno obravnavo in režime, ki se uporabljajo za uvoz enakih proizvodov s poreklom iz drugih tretjih držav, na primer Norveške, Islandije in Grenlandije, ter glede na razmeroma majhno možnost negativnega vpliva takih sprememb na trg Skupnosti. Vendar pa Komisija meni, da je treba tarifno kvoto za kozice in škampe povečevati postopno, tj. po 1 000 ton, povečanje pa mora biti odvisno od zadostnega obsega uporabe obstoječe kvote.

S členom 31 Sporazuma je bil ustanovljen Skupni odbor, ki je pristojen za upravljanje tega sporazuma in njegovo izvajanje. V skladu s členom 34(1) Sporazuma lahko Skupni odbor tako sprejme sklep o spremembi Priloge k Protokolu 1 Sporazuma.

Glede na zgoraj navedeno mora Komisija Svetu na naslednjem sestanku Skupnega odbora predlagati sprejetje priloženega osnutka sklepa, ki je skupno stališče Skupnosti.

Osnutek

SKLEP ŠT. X/2006 SKUPNEGA ODBORA ES-DANSKA/FERSKI OTOKI

o spremembi preglednic I in II iz Priloge k Protokolu 1 Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani

SKUPNI ODBOR JE –

ob upoštevanju Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani[2], v nadaljnjem besedilu „Sporazum“, in zlasti člena 34(1) Sporazuma,

ob upoštevanju naslednjega:

(1) V Prilogi k Protokolu 1 Sporazuma so opredeljene carinske dajatve in drugi pogoji, ki jih je treba uporabiti pri uvozu v Skupnost nekaterih rib in ribiških proizvodov s poreklom in ki prihajajo s Ferskih otokov.

(2) Na podlagi te priloge je Skupnost dodelila koncesije za pripravljene ali konzervirane kozice in škampe s poreklom s Ferskih otokov, za katere znaša letna tarifna kvota 3 000 ton.

(3) Organi Ferskih otokov so zahtevali, da se tarifne koncesije, ki jih je Skupnost dodelila za pripravljene ali konzervirane kozice in škampe, povečajo na 6 000 ton.

(4) Tako povečanje je upravičeno odobriti v določenem časovnem obdobju, ki se ga določi na podlagi obsega, v kakršnem se kvota uporabi.

(5) Skupnost v okviru Priloge ni dodelila koncesij za zamrznjeno vahnjo s poreklom in ki prihaja s Ferskih otokov.

(6) Organi Ferskih otokov so zahtevali, da se zamrznjena vahnja doda na seznam ribiških proizvodov v preglednici 1 Priloge k Protokolu 1, ki jih je v Skupnost možno uvoziti brez dajatev.

(7) Vključitev zamrznjene vahnje v to preglednico je upravičena –

SKLENIL:

Člen 1

Preglednica II iz Priloge k Protokolu 1 Sporazuma se spremeni:

„1605 | Raki, mehkužci in drugi vodni nevretenčarji, pripravljeni ali konzervirani | Tarifna kvota št. 4(1) 4 000 |

1605 20 | - Kozice |

1605 20 10 | -- v nepredušni embalaži | 0 |

-- drugo: |

1605 20 91 | --- v izvirnem pakiranju z neto vsebino do vključno 2 kg | 0 |

1605 20 99 | --- drugo: | 0 |

ex 1605 40 00 | - Škampi (Nephrops norvegicus) | 0“ |

(1) Letna količina v letu 2007 znaša 4 000 ton . Od 1. januarja 2008 dalje se količina letno poveča za 1 000 ton do največ 6 000 ton, pod pogojem, da je bilo vsaj 80 % skupne količine predhodne kvote porabljenih do 31. decembra istega leta.

Člen 2

Preglednica I iz Priloge k Protokolu 1 Sporazuma se spremeni z vključitvijo naslednje vrstice:

„0303 72 00 | Vahnja (Melanogrammus aeglefinus) | 0“ |

Člen 3

Ta sklep začne veljati prvega dne drugega meseca po dnevu sprejetja.

V Bruslju,

Za Skupni odbor

Predsednik

ZAKONSKO PREDPISANI FINANČNI IZKAZ ZA PREDLOGE S PRORAČUNSKIM VPLIVOM, IZKLJUČNO OMEJENIM NA PRIHODKE

1. NASLOV PREDLOGA:

Predlog Sklepa Skupnega odbora ES/Danska-Ferski otoki o spremembi preglednic I in II iz Priloge k Protokolu 1 Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani.

2. PRORAČUNSKE VRSTICE:

Poglavje in člen:

Poglavje 12, člen 120.

Znesek za zadevno leto: 12 905 milijonov EUR.

3. FINANČNI VPLIV

( Predlog nima finančnih posledic.

( Predlog nima finančnega vpliva na odhodke, ima pa finančni vpliv na prihodke – učinek je naslednji:

(v milijonih EUR na eno decimalno mesto)

Proračunska vrstica | Prihodek[3] | 12-mesečno obdobje z začetkom 1. 1. 2006 | [Leto n] |

Člen … | Vpliv na lastna sredstva | 0,2 |

Stanje po ukrepu |

[n+1] | [n+2] | [n+3] | [n+4] | [n+5] |

Člen … | 0,7 | 1,4 | 2,1 |

4. UKREPI PROTI GOLJUFIJAM

Komisija bo s količino kozic upravljala v skladu s postopkom dodelitve kvote.

5. DRUGE PRIPOMBE

Polna stopnja carinskih dajatev, ki se uporablja za kozice, je 20 %, stopnja, ki se uporablja za zamrznjeno vahnjo pa 7,5 %.

Šteje se, da dodatna koncesija glede na majhen obseg uvoza zamrznjene vahnje s Ferskih otokov in trenutno stopnjo dajatve ne bo bistveno vplivala na proračun Skupnosti. Zato se morebitna izguba carinskih dajatev na uvoz tega proizvoda s Ferskih otokov ni nadalje obravnavala.

Vendar pa bi predlagano povečanje kvote za kozice in škampe lahko vplivalo na prihodke v proračunu, če bi se uporabile dodatne količine. Morebitna izguba prihodka se je izračunala ob predpostavki, da se bodo dodatne količine uporabile v letu, ko bodo na voljo:

- 2006 333 ton,

- 2007 1 000 ton,

- 2008 2 000 ton,

- 2009 3 000 ton.

Izračun izpada prihodkov temelji na povprečni vrednosti kozic (16052099), uvoženih s Ferskih otokov v obdobju med letoma 2002 in 2004 (4619 EUR na MT), saj ta proizvod predstavlja večji del trgovine pod zaporedno številko kvote 090679. Tako izračunan znesek se je nato znižal za 25 %, da so se upoštevali stroški pobiranja, nastali v državah članicah.

[1] UL L 53, 22.2.1997, str. 2.

[2] UL L 53, 22.2.1997, str. 2.

[3] Glede na tradicionalna lastna sredstva (kmetijske dajatve, prelevmani za sladkor, carinske dajatve) morajo biti navedeni zneski neto zneski, tj. bruto zneski po odbitku 25 % stroškov pobiranja.